GiliGold/VAD_KnessetCorpus huggingface dataset:
<איל ינון: אני לא בטוח שהדברים מדויקים בגלל שלמשל בפרשת גלעד לובינג, אחרי התחקיר של "עובדה", שללנו מכל השדלנים – למרות שרק שדלן אחד בעצם נתפס בתחקיר במצלמה הנסתרת – שללנו מכל השדלנים של התאגיד.
<שבי גטניו: ומה אם היה להם בעל חברת לובינג שאיננו נמצא בכנסת, לא רשום?
<שבי גטניו: אין לך שום סמכות לשלול ממנו.
<איל ינון: הוא לא רשום, אז אין לי מה לשלול.
<שבי גטניו: אבל יש לו אישור כניסה קבוע.
דוד ביטן: זה לא קשור לבעלים.
<שבי גטניו: נתת לו אישור כניסה קבוע אבל אתה לא יכול להפעיל עליו שום סנקציה.
<איל ינון: הוא לא יכול לעסוק בלובינג בכנסת אם אין לו אישור - - -
<שבי גטניו: הוא יכול להיכנס, והאנשים שלו לא, כאשר אתה לא יכול להפעיל עליו סנקציה כרגע לפי החוק הנוכחי.
דוד ביטן: למה אני לא יכול להכניס סעיף שאומר שאם יש הרבה מאוד הפרות שקשורות לאותה חברה, אני יכול גם להחליט שהחברה לא תהיה פעילה בכנסת?
דוד ביטן: למה אני לא יכול לכתוב את זה?
דוד ביטן: אם עכשיו 15 חברות - - -
<איל ינון: גם עכשיו אנחנו עושים את זה.
<איל ינון: שללנו מכל התאגיד.
שלי יחימוביץ': אז הוא אומר, תכניסו.
<ארבל אסטרחן: זה מופיע בשני סעיפים.
<ארבל אסטרחן: יש הוראה שאם שדלן הפר הוראה מהוראות החוק, כולל ההוראות שהוספנו כאן, רשאית הוועדה – אפשר לשלול ממנו את ההיתר לפעול בכנסת או לאסור את כניסתו, ורשאית הוועדה לפעול כאמור כלפי שדלנים נוספים הפועלים במסגרת אותו תאגיד.
<שבי גטניו: אבל לא עם מי ששלח אותו.
<ארבל אסטרחן: אבל יש עוד סעיף שאומר שאם אדם פעל ללא היתר, שזה ה"לובי השחור", הוועדה גם כן רשאית לא לתת לו אישור וכולי.
<ארבל אסטרחן: ואם הוא פעל במסגרת תאגיד, היא יכולה לפעול כאמור כלפי אנשים נוספים הפועלים במסגרת אותו תאגיד, לא רק שדלנים.
דוד ביטן: כן, אבל למה אני לא יכול לפעול נגד התאגיד?
<ארבל אסטרחן: אנשים בתאגיד.
דוד ביטן: כן, אבל אם אני לא נותן לתאגיד - - -
איילת נחמיאס ורבין: הוא אומר, השדלנים הם בסופו של דבר כאילו הזרוע הארוכה של התאגיד - -
דוד ביטן: כאופציה נוספת.
איילת נחמיאס ורבין: - - ולכאורה הם משקפים את ה-Tone at the top של התאגיד.
<ארבל אסטרחן: אז אם כתוב שרשאית הוועדה לפעול, כאמור אנשים נוספים הפועלים במסגרת אותו תאגיד - - -
דוד ביטן: על סמך מה היא יכולה למנוע מאנשים אחרים להיכנס?
<ארבל אסטרחן: על סמך זה שאדם אחד בתאגיד פעל - - -
דוד ביטן: זה דווקא לא נראה לי הגיוני.
דוד ביטן: היא מציעה לכתוב סעיף שאם יש עבירות חוזרות ונשנות של עובדים של אותו תאגיד - -
איילת נחמיאס ורבין: מה זה עבירות חוזרות ונשנות?
<איל ינון: הפרות חוזרות ונשנות.
דוד ביטן: - - אז אני מוסמך לפעול נגד כל העובדים בתאגיד - - -
<שבי גטניו: בעל התאגיד.
<במבי צורי: בשביל זה יש ועדה - - -
<שבי גטניו: כרגע מי שמחוץ לחוק הכנסת זה רק בעל התאגיד.
<שבי גטניו: אפילו לתאגיד יש לך - - -
דוד ביטן: יש בעיה משפטית עם זה כי התאגיד הוא לא לובינג.
דוד ביטן: הלובינג זה הבן אדם.
<משה ביבי: מה תעשה עם משרד עורך דין, שהעורך דין בא כשדלן?
<ארבל אסטרחן: היום כתוב שאם שדלן הפר הוראות, רשאית הוועדה לפעול כאמור כלפי שדלנים באותו תאגיד.
<ארבל אסטרחן: אפשר לכתוב: כלפי אנשים במסגרת אותו תאגיד.
דוד ביטן: ומה עם התאגיד עצמו?
<ארבל אסטרחן: זה כולם, זה כל עובדיו, כולל המנכ"ל, המנהל.
<איל ינון: מי זה התאגיד?
<איל ינון: התאגיד זה השדלנים.
<שבי גטניו: זה בעל התאגיד.
דוד ביטן: אם אני מונע מהתאגיד, אני מונע באותו רגע מכל העובדים שלו, כל השדלנים שלו.
<איל ינון: זה מה שעשינו.
<ארבל אסטרחן: אבל מה שאפשר לעשות, במקום להגיד שדלנים, להגיד "אנשים".
דוד ביטן: אז זה לא פגיעה בחופש העיסוק.
דוד ביטן: אם היא עברה עבירה.
דוד ביטן: יש פה בעיה, משפטית.
<במבי צורי: זה פגיעה בחופש העיסוק.
דוד ביטן: אפשר להגיד, מה אתה פוגע בי, אם הוא עבר עבירה - - -
<איל ינון: נכון, נכון.
דוד ביטן: אפשר להכניס שהעונש הוא גם כלפי התאגיד ועובדיו.
דוד ביטן: תוסיפי את המילה: התאגיד ו/או - - -
<שבי גטניו: עובדיו ובעליו.
<ארבל אסטרחן: אז זה אנשים נוספים הפועלים - - -
<שבי גטניו: עוד פעם הפרשנות תגיד – הוא לא עובד, הוא בעל החברה.
<ארבל אסטרחן: לא עובד, לא אמרתי עובד.
<ארבל אסטרחן: אמרתי אנשים נוספים הפועלים במסגרת אותו תאגיד.
דוד ביטן: ארבל, רק אם את כותבת שאת יכולה לפעול נגד התאגיד, את יכולה לפעול גם נגד העובדים.
<ארבל אסטרחן: אבל אם אני אומרת מראש, יהיה כתוב שאפשר יהיה לפעול כלפי אנשים נוספים הפועלים במסגרת אותו תאגיד, זה כולם.
<שבי גטניו: זה כולל הבעלים מבחינתך, מבחינה משפטית?
<ארבל אסטרחן: ודאי.
<שבי גטניו: אוקיי.
<ארבל אסטרחן: התיקון יהיה שב-(ב), במקום "כלפי שדלנים נוספים באותו תאגיד", יהיה "כלפי אנשים נוספים".
דוד ביטן: אז תכתבי: שדלנים ואנשים נוספים, ו/או אנשים.
<דן מרזוק: זה הסנקציה הרלוונטית היחידה.
דוד ביטן: כי יכול להיות ויכוח אחר כך עם השדלנים.
<ארבל אסטרחן: נכון, זה מה שהוא אמר.
דוד ביטן: גם שדלנים וגם אנשים נוספים.
<ארבל אסטרחן: שדלנים ואנשים נוספים.
<יעל שילוני: מה לגבי ה"לובינג השחור"?
<יעל שילוני: חברת יועצים.
<יעל שילוני: עורכי דין למשל, אם הוא "לוביסט שחור" וזו חברת עורכי דין, משרד עם אלף עורכי דין, אז כל אלף עורכי הדין לא יוכלו להיכנס לכנסת?
<דן מרזוק: לפי החוק ניתן לשלול את - - -
דוד ביטן: "שחור", אין להם שום סמכות.
<דן מרזוק: לפי החוק היום.
דוד ביטן: סמכות זה עבירה פלילית.
דוד ביטן: אצלכם זה לא עבירה פלילית.
דוד ביטן: אצלכם זה עבירה "משמעתית" – במירכאות.
דוד ביטן: "לובינג שחור" עובר על חוק העונשין.
דוד ביטן: הבנת מה הבעיה?
<שבי גטניו: עוד משהו אחד אחרון, הנושא של הצינון.
<שבי גטניו: הצינון צריך להיות דו-כיווני.
<שבי גטניו: אם אתה עושה צינון מעוזר פרלמנטרי ללוביסט, אתה צריך גם לעשות צינון לכיוון השני, מלוביסט למנהל סיעה, כמו שיש לנו לצערנו היום מקרה מאוד מאוד חמור שלוביסט ותיק עבר תוך יום אחד, ללא צינון, להיות מנהל סיעה בכנסת.
<שבי גטניו: יום לפני זה הוא בא לחברי כנסת על מנת לעשות אצלם לובינג, ויום אחרי זה הוא אחראי על הסיעה.
דוד ביטן: נשמע את התשובה של היועץ המשפטי.
<איל ינון: הוא מכיר את התשובה כי הוא פנה אלינו בעניין הזה.
דוד ביטן: בשביל זה גם - - -
<שבי גטניו: אני מחכה להמשך התשובה שלו, שזה לא מספק את התשובה הראשונה.
<שבי גטניו: אני עדיין ממתין.
דוד ביטן: מכיוון שיש הסדרי ניגודי עניינים, אין שום בעיה.
<אתי בן יוסף: שירלי רוצה עוד משפט.
<שבי גטניו: רק לא עניתם על נושא הצינון לכיוון השני.
דוד ביטן: כיוון שאנחנו בסדר-היום כתבנו פטור מחובת הנחה ולא כתבנו תיקונים, אז אני - - -
<ארבל אסטרחן: לא, אבל נאמר שיובא הנוסח.
<שבי גטניו: בכל המדינות כמעט שיש צינון, הוא דו-כיווני.
<שבי גטניו: זה לא רק לכיוון אחד.
דוד ביטן: אני מצהיר על רביזיה.
דוד ביטן: בגלל שבסדר-היום כתבנו פטור, לא כתבנו שינויים.
דוד ביטן: עשינו עוד שינויים.
דוד ביטן: רביזיה בשעה 15:15.
<ארבל אסטרחן: על מה שסוכם פה, לא יהיו דברים חדשים.
דוד ביטן: לא יהיו דברים חדשים.
דוד ביטן: רק לצורך העניין.
איילת נחמיאס ורבין: כמה זמן צריך עד רביזיה?
דוד ביטן: חצי שעה.
דוד ביטן: בגלל שעשינו תיקונים מעבר להחלטת הוועדה – הורדנו, הוספנו – אז נעשה את זה בדרך של רביזיה.
<קריאה: אפשר אולי רבע לארבע כי יש ישיבות סיעה?
דוד ביטן: עשרים לארבע, שנגמור את זה מהר.
<שירלי אברמי: רציתי להגיד שני דברים.
<שירלי אברמי: קודם כול, שכמובן הממ"מ מקפיד קלה כחמורה על כל המגבלות שחלות על כל עובדי הכנסת, שהושתו בעקבות תחקיר "עובדה".
<שירלי אברמי: אבל כיוון שתחקיר "עובדה" כן הוזכר בפרוטוקול – בניגוד לקודם – אז אני מבקשת להזכיר שמי שצוטט בתחקיר "עובדה", ועכשיו הזכיר אותו היועץ המשפטי לכנסת כמי שנתפס במצלמה נסתרת, חתם על תצהיר, לפיו: "בתוכנית "עובדה" ששודרה ביום 7 בפברואר 2012 תועדו דברים שאמרתי במסגרת הרצאה בקורס לוביסטים בקשר למרכז המחקר והמידע.
<שירלי אברמי: לדברים אלה אין כל אחיזה במציאות, והם נאמרו לצרכיה ולהקשרה של אותה הרצאה בלבד.
<שירלי אברמי: אני מעולם לא פעלתי ולא ניסיתי לפעול בדרך אותה תיארתי באותה הרצאה או בדרך דומה לה.
<שירלי אברמי: בנוסף, לא ידוע לי על אף עובד אחר של "גלעד" או של מי מהפועלים מכוחה, שפעלו או ניסו לפעול בדרך האמורה.
<שירלי אברמי: " הוא חזר על הדברים גם בדיון בוועדת השקיפות שנערך בכנסת לפני חודשיים.
דוד ביטן: מישהו רוצה להגיד עוד משהו?
<משה ביבי: יישר כוח.
דוד ביטן: אני מפעיל את הרביזיה.
דוד ביטן: מי בעד הצעת החוק?
<ארבל אסטרחן: קודם מי בעד הרביזיה.
אלעזר שטרן: רגע, דוד, שמעת מה אמרתי לך?
שלי יחימוביץ': שמענו.
שלי יחימוביץ': לא השתכנענו.
דוד ביטן: לא השתכנענו.
דוד ביטן: ועזוב, אל תגיש הסתייגות כי זה יעשה צחוק מהחוק, אני אומר לך את האמת.
דוד ביטן: רק על זה תהיה רביזיה?
דוד ביטן: על הנושא של העוזרים?
אלעזר שטרן: אבל תיקח מהיום.
אלעזר שטרן: אתה רוצה, תיתן להם מהיום כמו לעובדי מדינה.
אלעזר שטרן: תשווה את זה.
<ארבל אסטרחן: הוא צריך להיות חבר כנסת.
<ארבל אסטרחן: בשביל להיות חבר כנסת, עובד מדינה וגם קצין שהוא לא בדרגות הגבוהות, צריך להתפטר 100 יום לפני.
אלעזר שטרן: הנה יש מהיום צינון.
אלעזר שטרן: תביא את המספר הזה שהוא קיים בצינונים.
שלי יחימוביץ': בסדר, אנחנו לא עוקבים את הדבר הזה.
שלי יחימוביץ': אנחנו מדברים כאן על זירה הרבה יותר בעייתית, הרבה יותר נפיצה.
דוד ביטן: מי בעד הרביזיה, הצבענו.
<ארבל אסטרחן: צריך להגיד מה שאמרנו, שזו תהיה הוראת מעבר שזה לא חל על מי שעובד כשדלן ביום התחילה, שזה ה-1 בפברואר – לפרוטוקול.
דוד ביטן: אתם מוכנים להקטין חודש ולגמור?
שלי יחימוביץ': לא מוכנה.
דוד ביטן: עזוב את זה, אל תגיש רק על זה הסתייגות, זה נראה לא טוב.
דוד ביטן: תאמין לי, זה נראה לא טוב לכנסת, שעל העוזרים הפרלמנטרים יש הסתייגות.
דוד ביטן: מי בעד הצעת החוק כפי שניסחנו אותה?
דוד ביטן: בוקר טוב, אני מתכבד לפתוח את ישיבת ועדת הכנסת.
דוד ביטן: בבקשה, חבר הכנסת איימן.
איימן עודה: כבוד היושב ראש, העניין הוא כל כך פשוט.
איימן עודה: חברת חשמל מזה כמה שנים מתחילה לקבל עובדים ארעיים.
איימן עודה: מדובר על מספר גדול שעובדים במשך חמש שנים, אחרי זה שולחים אותם לרחוב.
איימן עודה: אני, וחבר הכנסת חמד עמאר הגשנו הצעה לסדר-היום והיא נדחתה.
איימן עודה: אני חושב שהנושא מאוד חשוב לקבוצה גדולה של אנשים, אנשים שכבר לא יודעים אם הם ימשיכו בעבודה או לא – לכן ראוי שהכנסת תדון בנושא.
דוד ביטן: בבקשה, חבר הכנסת יצחק וקנין.
יצחק וקנין: האמת, התלבטנו לגבי הנושא הזה - הייתה התלבטות שלנו אם כן לקבל.
יצחק וקנין: מאחר ואני חושב שזו לא הפעם הראשונה שהנושא הזה ידוע לנו שבחברת חשמל קיים איזה נוהג שהעובדים חתומים על הסכם חוזה לחמש שנים.
יצחק וקנין: הרבה עובדים כאלה, בשנתיים האחרונות לפחות קיבלתי שש, שבע פניות של עובדים שעובדים בחברת חשמל.
יצחק וקנין: רבותיי, אני מנסה להסביר פה את הדברים.
עבדאללה אבו מערוף: סליחה, לדייק.
עבדאללה אבו מערוף: החוזה, אני חושב, הוא עד חמש שנים, לא לחמש שנים.
אוסאמה סעדי: זה שנתי ומתחדש, כל שנה מחדשים אותו.
יצחק וקנין: אין לי התנגדות לנושא.
דוד ביטן: רבותיי, הבעיה היא פשוטה פה.
דוד ביטן: זה לא דבר חדש ואין שום דחיפות בעניין.
יצחק וקנין: לא, זה הדבר היחיד שעלה.
יצחק וקנין: אנחנו מבינים - - -
דוד ביטן: הצעה לסדר-היום היא בדרך כלל דחופה, צריכה להיות על זה נושא שעל סדר-היום דחוף.
אוסאמה סעדי: לא, כי עכשיו מבטלים את החוזה.
דוד ביטן: כל הזמן מבטלים.
אוסאמה סעדי: לא, זה רק בסוף שנה, בתחילת ינואר.
דוד ביטן: לא, אבל זה כבר שנים, זה לא דבר חדש.
דוד ביטן: אין פה עניין.
דוד ביטן: אם אתם רוצים, תעשו את זה במסגרת הסיעה שלכם.
איימן עודה: מפטרים עכשיו 150 אנשים – עכשיו.
דוד ביטן: מה זה חדש?
דוד ביטן: כל סוף שנה מפטרים - אז מה הדחיפות פה?
אוסאמה סעדי: לא כל סוף שנה, עכשיו הגיעו לחמש שנים.
דוד ביטן: לא, באמת שאין בזה דחיפות.
יצחק וקנין: דווקא על הנושא הזה הייתה התלבטות שלנו.
יצחק וקנין: ומה שעלה בתוך הישיבה, שהנושא הזה הוא נושא בועט כל הזמן, זה לא איזה דבר חדש - - -
איימן עודה: זה בועט פעם בחמש שנים, אז זה הפעם.
יצחק וקנין: כן, אבל זה כל הזמן.
יצחק וקנין: אני אמרתי שלי אישית היו פניות.
יצחק וקנין: והדבר הזה בחברת חשמל - - -
דוד ביטן: כל שנה יש כאלה שמסיימים חמש שנים.
דוד ביטן: אז תבקשו את זה באמת כהצעה - - -
אוסאמה סעדי: אפשר להעביר את זה לדיון מהיר בוועדת הכלכלה.
אוסאמה סעדי: להזמין את נציגי חברת החשמל, למה לא - - -
דוד ביטן: אין לי בעיה, זה נושא חשוב, אין לי בעיה.
דוד ביטן: אבל צריך לבקש - - -
יצחק וקנין: בטח שהוא חשוב.
יצחק וקנין: שוב פעם, אני אומר מה הנשיאות.
יצחק וקנין: בנשיאות היו נושאים שבאמת היו על הפרק, הם חמים ועליהם דנו.
יצחק וקנין: לכן אנחנו מאשרים את זה כאן - - -
דוד ביטן: אני גם מסתכל על ההצעות לסדר-היום שאושרו, הן הרבה יותר דחופות משלכם.
דוד ביטן: זאת אומרת, אין פה מצב שהם אישרו להקדים אותן.
יצחק וקנין: אם פה יוחלט לאשר לכם עוד - - -
איימן עודה: אז תביא את זה - - - אפילו נציג הנשיאות לא כל כך - - -
דוד ביטן: מה שאני מציע - תפנו לוועדת הכלכלה, אני גם אדבר עם יושב-ראש הוועדה שיכניס לכם את זה לסדר-היום באיזושהי צורה.
דוד ביטן: אם זה באמת עכשיו צריך להתבצע, במסגרת הדיון בוועדת הכלכלה אפשרי.
אוסאמה סעדי: יש המלצה של ועדת הכנסת.
דוד ביטן: כן, אבל זה לא בסמכות שלי.
דוד ביטן: אני יכול להגיד ככה - - -
עבדאללה אבו מערוף: המטרה היא שהנושא יהיה תמיד - - - לא ככה מאחורי הקלעים.
דוד ביטן: אנחנו נפנה לוועדת - - - דוחים את הערעור, אבל פונים ליושב ראש ועדת הכלכלה, שכן ידון בעניין לאור העובדה שחברת החשמל מזה שנים נוהגת בנוהג של קבלת עובדים זמניים ופיטורם, ולא רק היא עושה את זה.
אוסאמה סעדי: ולאור העובדה שעכשיו - - -
דוד ביטן: כן, ולאור העובדה שבסוף שנה העובדים מקבלים מכתבי פיטורין, יש מקום לדון בזה מול חברת החשמל.
דוד ביטן: אנחנו לא מחזירים כלום.
דוד ביטן: אנחנו פונים ליושב ראש הוועדה במכתב – זה הכול.
דוד ביטן: הערעור יידחה, ואנחנו נפנה ליושב ראש הוועדה.
דוד ביטן: אם הוא יסכים - יהיה דיון.
דוד ביטן: אם הוא לא יסכים – לא יהיה, אבל אני אדבר אתו שכן יעשה דיון - בסדר?
דוד ביטן: מקובל עליך, איימן?
דוד ביטן: לא, אני לא רוצה להצביע, זה נראה ההסדר הטוב ביותר בעניין הזה - זה לא דחוף, זה חוזר כל שנה והמון חברות עושות את זה, לא רק חברת החשמל.
דוד ביטן: אני אקרא לכם מה אישרו - שתבין: "גביית תשלומי יתר מציבור הסטודנטים על-ידי חלק מהמוסדות להשכלה גבוהה" – זה עניין שעכשיו עלה בתקשורת; "חשש מקריסת מנהרות בפרויקט הרכבת לירושלים"; "דברי ראש הממשלה בזירת הפיגוע בתל-אביב"; "תרומות לצבא" – עכשיו עלה הנושא שהורים תורמים לחיילים שמשרתים; "פערי מיגון ביישובי קו העימות בצפון".
דוד ביטן: כל הדברים האלה עלו מהתקשורת לאחרונה, ולכן נתנו.
דוד ביטן: לגביכם זה לא דבר חדש.
דוד ביטן: לכן אני מציע שבאמת נלך בשיטה הזאת.
דוד ביטן: אם היושב ראש יסכים, ואני מאמין שהוא יסכים.
דוד ביטן: גם לאף אחד מאתנו אין עניין שעובדים ייכנסו וייצאו אחר כך, ולא יקבלו זכויות ולא שום דבר - מקובל?
יצחק וקנין: יש לי עוד הצעה, זו הצעה טובה.
יצחק וקנין: גם אני אעשה את ההשתדלות שלי מול איתן כבל בוועדת הכלכלה.
יצחק וקנין: תגישו את זה בשבוע הבא עוד פעם, וננסה לבדוק איך להעביר את זה.
איימן עודה: בסדר, תודה.
דוד ביטן: יש לכם שתי אופציות.
דוד ביטן: אנחנו נפנה ליושב ראש בכל מקרה.
איימן עודה: תודה רבה לחבר הכנסת יצחק וקנין.
<יואל נווה: צהריים טובים.
<יואל נווה: לאחר שעברנו היום את ועדת הכספים, אנחנו מבקשים פטור מחובת הנחה על הצעת חוק אמנת הבנק האסיאני, מתוך מטרה להעביר אותה היום בכנסת, אם תסכים, בקריאה שנייה ושלישית.
<יואל נווה: הדבר הזה נחוץ בתהליך האישור של האמנה בבנק.
<יואל נווה: הבנק מתכנסת בסוף השבוע הקרוב לישיבת הפתיחה שלו.
<יואל נווה: אשרור האמנה יאפשר לישראל להשתתף בכנס הזה, שיש לו, מעבר למשמעות הסמלית, גם משמעות מעשית, פתיחת דירקטורים והצבעה על ניירות מדיניות של הבנק והשתתפות אקטיבית כחברה מן המניין בבנק, ולא רק כמשקיפה.
<יואל נווה: לכן הדבר הוא נחוץ ודחוף, וזאת מהות הבקשה לקבל פטור מחובת הנחה.
<יואל נווה: החוק עבר ועדת כספים הבוקר.
<יואל נווה: הממשלה אשררה את ההסכם בהחלטת ממשלה.
רועי פולקמן: יש אילוץ של השבוע.
<יואל נווה: האשרור הזה של הממשלה מקבל תוקף מחר בבוקר, כך שעם השלמת החקיקה ואישור הממשלה אנחנו נוכל לפעול.
דוד ביטן: האם ועדת הכספים אישרה את החוק כמו שהוא הגיע, או שהיא עשתה תיקונים?
<יואל נווה: היא עשתה שני תיקונים בחוק.
<יואל נווה: היא ביקשה שהתקנות תהיינה באישור ועדת הכספים, וביקשה ששר האוצר ידווח אחת לשנה לוועדה על פעילות הבנק ועל ההשקעות שלו.
רועי פולקמן: התיקונים הקבועים.
רועי פולקמן: הגברת הכוח הפיקוחי של ועדות הכנסת.
דוד ביטן: שיותר יפקחו.
רועי פולקמן: כן, בסדר.
<יואל נווה: תודה רבה.
דוד ביטן: שלום רב, אני מתכבד לפתוח את ישיבת ועדת הכנסת.
איתן כבל: אדוני היושב-ראש, אני יכול לומר משהו לפרוטוקול בהמשך לפנייה שהעברת אליי?
דוד ביטן: רק תן לי להגיד כמה מילים, ואז תגיד.
איתן כבל: לא, אני מעדיף להגיד את זה לפניך.
איתן כבל: גם תבין למה.
איתן כבל: בעניין שהנחת לפתחי, הבקשה שהניח חבר הכנסת איימן עודה, לקיים הצעה לסדר בעניין מפוטרי חברת החשמל, קיבלתי אני כיושב-ראש ועדת הכלכלה מספר פניות – הן מחברת הכנסת תמר זנדברג, הן מחיליק בר, וגם אני עצמי התכוונתי לקיים דיון בעניין הזה- - -
איתן כבל: אז הבקשה של איימן עודה מצטרפת.
איתן כבל: אנחנו נעשה את זה.
דוד ביטן: קודם כל תודה ליושב-ראש הוועדה, שהבקשה שלנו ליושב-ראש הוועדה נכללה בעוד בקשות שקיבלת.
דוד ביטן: אני רוצה להגיד משהו.
דוד ביטן: נמאס לי מההתכתשויות האלה עם נשיאות הכנסת.
דוד ביטן: היתה בקשה.
דוד ביטן: היה ערעור.
דוד ביטן: עמד פה וקנין ואמר שם.
דוד ביטן: עמדו על הסף לאשר את הבקשה הזאת כהצעה לסדר, בעניין של מפוטרי חברת החשמל, ותגישו בשבוע הבא – יכול להיות שנאשר לכם את זה בשבוע הבא.
דוד ביטן: הם עשו טעות – במקום להגיש את זה כהצעה לסדר-הגישו את זה כהצעה דחופה.
דוד ביטן: אנחנו בוועדה הבהרנו שאנחנו חושבים שזה נושא ראוי, וביקשנו ממך לזמן, גם בלי קשר להחלטה.
דוד ביטן: מה עשו נשיאות הכנסת – דחו את ההחלטה לדיון מהיר.
דוד ביטן: מה, זה הורדת ידיים עם ועדת הכנסת?
דוד ביטן: גם סגן היושב-ראש אמר את זה במפורש, שהוא חושב שזה ראוי.
דוד ביטן: למה לא יכלו להתחשב במה שוועדת הכנסת ביקשה?
דוד ביטן: אז כשאנחנו לא מתחשבים – כועסים עלינו; כשאתם לא מתחשבים - זה בסדר גמור.
דוד ביטן: לי נמאס עם זה.
דוד ביטן: אומר לכם את האמת.
בצלאל סמוטריץ': אדוני היושב-ראש - - -
דוד ביטן: מי שבא בפעם שעברה זה וקנין.
דוד ביטן: היו צריכים לאשר את ההצעה לסדר גם לאור הדיון שהיה בוועדת הכנסת.
בצלאל סמוטריץ': כשזה עלה לדיון השבוע, לא צוין בשום מקום שהיתה בקשה של ועדת הכנסת.
דוד ביטן: אבל היה וקנין.
דוד ביטן: הוא היה בדיון.
דוד ביטן: הוא לא היה בדיון שלכם?
בצלאל סמוטריץ': צריך לשאול אותו.
בצלאל סמוטריץ': אני לא יודע לייצג אותו.
בצלאל סמוטריץ': לא עמד על השולחן - - -
דוד ביטן: אין אינטראקציה בין ועדת הכנסת לנשיאות?
בצלאל סמוטריץ': צריך לראות איך עושים את האינטראקציה.
בצלאל סמוטריץ': אני רק אומר שבפועל, כשזה עלה על השולחן, לא היתה אמירה שיש כאן בקשה של ועדת הכנסת.
דוד ביטן: קיבלתי את מה שאמרת, אבל וקנין היה צריך לומר את זה.
דוד ביטן: אני רוצה לעבור לנושא השלישי - קביעת ועדה לדיון בהצעת חוק תעריפי התחבורה הציבורית, התשע"ו-2016.
דוד ביטן: פה במליאה נשמעו שתי הצעות: הצעה ראשונה – להעביר את זה לוועדת הכלכלה - - -
איתן כבל: תדייק, אדוני.
איתן כבל: עמדת הלשכה המשפטית, כפי שמקובל - קבעה ועדת הכלכלה.
דוד ביטן: המלצת הוועדה המשפטית נאמרת עכשיו; לא במליאה.
איתן כבל: לא, במליאה.
דוד ביטן: אז השר אמר וביקש בנאום וגם אחר כך, להעביר את זה לוועדת כספים, והמלצת הלשכה המשפטית היתה להעביר את זה לוועדת הכלכלה.
דוד ביטן: הסיבה – מצד אחד, נושא תחבורה ציבורית זה באופן רגיל נדון בוועדת הכלכלה.
דוד ביטן: מצד שני, לטענת השר, כיוון שמדובר היה פה בהפחתת מע"מ שנעשה בדרך אחרת - בדרך של חקיקה, מן הראוי שזה יידון בוועדת כספים.
דוד ביטן: אתה רוצה להתייחס לזה?
איתן כבל: כן, אדוני.
איתן כבל: עזבתי ועדה כדי לבוא.
איתן כבל: אני אומר את זה גם לחברי – סליחה, שום דבר הוא לא אישי כלפי חברי, בן צור.
איתן כבל: אני רוצה לומר – בוא נניח את הקלפים על השולחן.
איתן כבל: זו ועדת הכלכלה.
איתן כבל: ישבתי אחר גם עם גפני.
איתן כבל: כל ניסיון לצבוע את זה בצבעים כאלה ואחרים במובן המקצועי של העניין – אין להם מקום.
איתן כבל: הסיבה היחידה – ואני רוצה שהדברים ייאמרו לפרוטוקול – לא אלמן ישראל; עבודה רבה יש, אבל אני מזהיר את כולנו, כולל את השר דרעי: לוקחים מאבקים פוליטיים, ומכניסים לתוכם עניינים מקצועיים.
איתן כבל: אדוני, אמרתי את זה לך, ואמרתי את זה אתמול במליאה: תחת מנהיגותך כיו"ר ועדת הכנסת חל שיפור גדול מאוד-מאוד בכל הנוגע לדיונים שכל ועדה עוסקת בממלכה שלה.
איתן כבל: יושבי-ראש הוועדות ומה שקורה כאן אגב מעמיד גם את גפני כיו"ר ועדה במבוכה מאוד גדולה, כי כל אחד מאתנו, יש בינינו שיחות.
איתן כבל: אני אומר: אדוני, אני מוותר לך, אתה מוותר – מתוך מקום הכי כן והכי ראוי.
איתן כבל: ואומר לך יותר מכך – גם כשסמוטריץ' בא ומבקש ממני, ואני חלוק אתו – אלוהים רק יודע איזה פער מתקיים בינינו.
איתן כבל: הדבר היחיד שמשותף לנו – שהוא יותר נמוך ממני.
איתן כבל: אבל מה, אני מעולם, והוא יודע את זה, לא שקלתי ולא אשקול עניינים שוטפים מקצועיים שלא נוגעים לזה, ביני לבינו.
איתן כבל: הוא בא אלי, אומר, לוחצים ידיים – מקדמים את העניינים.
איתן כבל: כל דבר שהוא נכון, ענייני לציבור בכללותו, אנחנו זורמים בזה, ונוח לי שסמוטריץ' דווקא פה.
איתן כבל: הוא באמת כמעט בכל דבר ההפך המוחלט שלי.
איתן כבל: אני רוצה שייאמר פה – הבקשה אין לה דבר וחצי דבר עם עניינים מקצועיים; הבקשה היא נקמנות על נאום אגם הברבורים שלי אתמול.
דוד ביטן: לא שמעתי את הנאום שלך אתמול.
איתן כבל: הפסדת.
דוד ביטן: אני עוד אדבר על זה במליאה היום, כי היום פתחתי את העיתון והופתעתי לראות, שאני חבר ועדת הכלכלה, שוועדת הכלכלה קיבלה החלטה, שהשמנים לא יכולים לשבת במטוס במעבר חירום.
דוד ביטן: זו החלטה אישית נגדי.
איתן כבל: אגב, גם אתה לא רוצה שיישב שם אחד כמוך.
דוד ביטן: השיקול לא ברור, אגב – מה, שאם יהיה חירום, אי-אפשר יהיה לרוץ?
דוד ביטן: אם במקרה הדלת קופצת, הגודל שלי ימנע מהאוויר לצאת החוצה.
דוד ביטן: לא מבין.
איתן כבל: זה חברי וקנין שהוא קברניט בכל הנוגע בענייני תעופה בוועדת הכלכלה.
איתן כבל: הוא המומחה האמתי.
ישראל אייכלר: זו באמת פגיעה חמורה מאוד באנשים מבוגרים, שצריכים לקנות מקום רחב יותר.
איתן כבל: יש מקום נוסף.
דוד ביטן: עכשיו ברצינות – יש בעיה במעבר- שהוא לא רחב מספיק.
איתן כבל: עכשיו אני מדבר ברצינות - חבר הכנסת וקנין, כשזה הונח בפתחו, והוא העביר גם את הכללים האלה - הוא אמון עליי בעניינים האלה.
דוד ביטן: עד איזה משקל עשיתם?
איתן כבל: זה לא לפי משקל.
איתן כבל: מתחשבים בממדי הגוף.
אוסאמה סעדי: אדוני היושב-ראש, על-מנת שנדע איך להצביע – מה הסיבה להעביר את זה?
דוד ביטן: אמרתי בהתחלה.
דוד ביטן: תכף נשמע, אבל אמרתי שהטענה – נכון שבדרך כלל תחבורה ציבורית- - -
אוסאמה סעדי: איתן, יש חשש שאתה תתקע את החוק בוועדת הכלכלה?
איתן כבל: אעביר אותו כמו חמאה.
דוד ביטן: נכון שבדרך כלל תחבורה ציבורית עובר לוועדת הכלכלה.
דוד ביטן: מאיפה זה בא - זה לא ממש תחבורה ציבורית.
דוד ביטן: בא דרעי וביקש להפחית- - -
איתן כבל: תן לי רק לתקן אותך.
איתן כבל: אדוני היושב-ראש, אני רוצה עכשיו לעזור לך, בשונה ממך.
איתן כבל: בוא לא נכדרר.
איתן כבל: רבי דוד, עשה לי טובה.
איתן כבל: גם אתה, כשאתה רוצה לעזור – אל תביך את עצמך.
איתן כבל: השר דרעי הופיע בפנינו.
דוד ביטן: הטענה היתה צריכה להיות טענה כללית, שמפחיתים את המע"מ.
דוד ביטן: אם מפחיתים את המע"מ, זה היה הולך לוועדת הכספים.
דוד ביטן: הגיעו לסיכום שיפחיתו את המע"מ, אבל לא כהפחתת מע"מ אלא כהנחה.
איתן כבל: לכן גם השר דרעי בכובעו הקודם הופיע בפני ועדת המשנה בנושא תחבורה ציבורית, והודיע על זה אצלנו.
איתן כבל: הדיון התקיים אצלנו כבר בוועדת המשנה.
איתן כבל: לכן אני רוצה שייאמר – אם הוועדה, ואני אומר את זה כאן לכל חברי הוועדה מהקואליציה – זו חרב מתהפכת לכולנו.
איתן כבל: זה עניין שנוגע לנו.
איתן כבל: כבר לא אופוזיציה-קואליציה.
איתן כבל: שייאמר בצורה מפורשת, שאם זה לא יעבור לוועדת הכלכלה, זו רק נקמנות פוליטית, ואין לה דבר וחצי דבר עם עניינים מקצועיים.
דוד ביטן: בבקשה, בן צור.
יואב בן צור: דבר ראשון, ידידי וחברי, חבר הכנסת איתן כבל – אנחנו חולקים אותה עדה.
יואב בן צור: אנחנו מכירים את הפלוסים ואת המינוסים.
יואב בן צור: אני מפנה אותך לדברי שר הפנים אריה דרעי אתמול במליאה, שאמר שגם 43 חברי הכנסת שהצביעו כנגדו, הוא ישרת אותם נאמנה וייענה לכל בקשותיהם, כך שהחשש שלך, שזה נקמנות או נקמנות פוליטית או דברים כאלה ואחרים - אין מקומם פה.
יואב בן צור: אני חושב שהמפורסמות אינם צריכות ראיה.
יואב בן צור: גם בתפקידו הקודם כשר הפנים לפני 22 שנה הוא נהג באותה דרך.
מכלוף מיקי זוהר: אגב, למה הצבעתם נגד, איתן?
מכלוף מיקי זוהר: זאת לא היתה נקמנות?
מכלוף מיקי זוהר: מה הסיבה?
יואב בן צור: אתה רוצה לומר משהו – תאמר אחר כך.
יואב בן צור: הנושא של תחבורה ציבורית אכן מסור לוועדת הכלכלה.
יואב בן צור: בנהלים ובהתנהלות ומתי יוצאים ואיך יוצאים, זה מסור לוועדת הכלכלה.
יואב בן צור: ועדת הכלכלה באמת עמוסה.
יואב בן צור: היתה הצעה לסדר שלי, שהוגשה לפני חודשים רבים, בנושא תחבורה ציבורית בשבת, ולא ראיתי שוועדת הכלכלה כל כך מהר מביאה את הנושא הזה לדיון, לצערי הרב.
יואב בן צור: כנראה שהיא עמוסה מדי.
יואב בן צור: בכל אופן, הנושא שלפנינו הוא לא בדיוק הנושא של תחבורה ציבורית – מתי היא תצא ואיך היא תתנהל, אלא זה נושא כספי בהחלט.
יואב בן צור: זה נושא של מע"מ, שהתחיל במקורו כמע"מ, וכיוון שהשר אריה דרעי קיבל את בקשת האוצר ואת בקשת ראש הממשלה, שלא לגדור את זה כהפחתת מע"מ אלא כהפחתה אחוזית, לכן הוא הסכים שזה יהיה הפחתה אחוזית ולא הפחתת מע"מ, ואם כך, עניינו של דבר מהסוג הזה להתנהל בוועדת כספים ולא בוועדת הכלכלה.
יואב בן צור: אנחנו ראינו גם פה בוועדה שהרבה נושאים שהיו לפתחה של ועדת הכלכלה, או דברים שהיו צריכים להיות בוועדת הכספים ועברו לוועדת חוקה – היו לנו מקרים כאלה פה, וגם כאן אין הנושא שונה.
יואב בן צור: לכן אנחנו מבקשים- - -
דוד ביטן: בנושא התקציב ובנושאים של חוק ההסדרים, כיוון שמדובר בוועדה שיש רוב לאופוזיציה, סברנו שאפשר להעביר את זה לוועדות אחרות, שגם יש להן קשר לנושאים לדיון, או בחוק הזה אומר - אני לא נגד.
שולי מועלם-רפאלי: אני רוצה להזכיר נשכחות כואבות על דיונים על רפורמה בבריאות הנפש בוועדת הכספים.
יוסי יונה: אדוני היושב-ראש, אני חושב שהנושא שבו אנחנו עוסקים הוא נושא שחורג מעבר לעניין הפורמלי; הוא עוסק בשאלה של תרבות דמוקרטית שיש פה בבניין הזה.
יוסי יונה: הוא עוסק במרכיב, או הדגשת המרכיב הענייני.
יוסי יונה: אנחנו כאנשים שמכבדים זה את זה, אני חושב שבעיקר זה מה שצריך לעניין אותנו.
יוסי יונה: יש פה משהו שהוא מעבר לתקנון; משהו שהולך למקום הבלתי-פורמלי של הכבוד ההדדי בענייניות שצריכה לאפיין את ההתנהלות שלנו אחד מול השני.
יוסי יונה: במקרים שבהם יש ספק אם לפה או לשם - כי יכולות לבוא טענות לכאן או לצד השני – אני חושב שמן הראוי שאנחנו נהנה דווקא מהספק הזה, ואני פונה לחבריי שלא יעשו את זה בעניין אופוזיציה-קואליציה, אלא יתבוננו בסוגיה הזאת באופן ענייני.
יוסי יונה: באופן מסורתי, הסוגיות הללו נדונו בוועדת הכלכלה.
יוסי יונה: גם אם יש טיפ-טיפת טעם, שלכאורה זה אמור ללכת לוועדת הכספים, הרי אתם הקואליציה – יש לכם הרוב ויש לכם היתרון.
יוסי יונה: פה זה המקום, ואני פונה אליכם לגלות – הייתי מכנה זאת נדיבות דמוקרטית, אם יש מושג שכזה, שההכרעה לא תהיה שוב אופוזיציה-קואליציה, אלא תהיה הכרעה עניינית.
דוד ביטן: תמיד אנחנו הולכים עניינית.
יוסי יונה: לכן אני לא אומר כן נקמנות, לא נקמנות.
דוד ביטן: הוא אומר נקמנות.
דוד ביטן: דרעי לא פה כדי להשיב.
יואב בן צור: עניתי לך בשמו, שזה לא נקמנות ולא שום דבר.
איתן כבל: אני אפילו לא אגיד.
איתן כבל: אני גם יודע מה קורה מאחורי הקלעים.
יוסי יונה: חבר הכנסת בן צור, אני חוזר בי מהמילה שבה השתמשתי – נקמנות.
יוסי יונה: לא לעניין.